section_heading: Poligon sila
paragraph_text: Na jednu kuglu djeluju 4 sile <math>\overrightarrow{F_1}</math>, <math>\overrightarrow{F_2}</math>, <math>\overrightarrow{F_3}</math> i <math>\overrightarrow{F_4}</math>. Pita se u kojem će se pravcu i smjeru kugla gibati. Da nađemo rezultantu tih sila, uzet ćemo bilo koju točku O i od nje nacrtati paralelno, iste veličine i istoga smjera silu <math>\overrightarrow{F_1}</math>. Iz kraja sile <math>\overrightarrow{F_1}</math> nanijet ćemo isto taku silu <math>\overrightarrow{F_2}</math>. Sile <math>\overrightarrow{F_1}</math> i <math>\overrightarrow{F_2}</math> dat će rezultantu <math>\overrightarrow{F_{R12}}</math> po trokutu sila. Na silu <math>\overrightarrow{F_2}</math> nanesimo silu <math>\overrightarrow{F_3}</math>, pa će sila <math>\overrightarrow{F_3}</math> i <math>\overrightarrow{F_{R12}}</math> dati rezultantu <math>\overrightarrow{F_{R123}}</math>. Isto tako na silu <math>\overrightarrow{F_3}</math> nanesimo silu <math>\overrightarrow{F_4}</math>, pa će sila <math>\overrightarrow{F_4}</math> i sila <math>\overrightarrow{F_{R123}}</math> dati rezultantu <math>\overrightarrow{F_R}</math>. Vidimo da je posve nepotrebno bilo crtanje pomoćnih pomoćnih rezultanta <math>\overrightarrow{F_{R12}}</math> i <math>\overrightarrow{F_{R123}}</math>. Dovoljno je sile <math>\overrightarrow{F_1}</math>, <math>\overrightarrow{F_2}</math>, <math>\overrightarrow{F_3}</math> i <math>\overrightarrow{F_4}</math> nanijeti jednu na drugu po veličini i po smjeru i početak prve spojiti sa svršetkom posljednje. Dobiveni poligon naziva se poligon sila.